| Medaljeoversikt |
| --- |
| Konkurrerte for Norges flagg Norge |
| Friidrett: |
| Friidrett Nordisk juniormesterskap i friidrett |
| Bronse | Kristiansand 2019 |  5000 m |
| Friidrett EM i terrengløp |
| Sølv | Lisboa 2019 |  Jr. lag |
| Gull | Tilburg 2018 |  Jr. lag |
| Friidrett Nordisk mesterskap i terrengløp |
| Bronse | Vierumäki 2019 |  Jr. ind. |
| Gull | Vierumäki 2019 |  Jr. lag |
| Gull | Reykjavík 2018 |  Jr. lag |

Vedvik etter målgang i Hytteplanmila 2020.
**Jonatan Andersen Vedvik** (født 2. mai 2000) er en norsk friidrettsutøver, som representerer Tønsberg Friidrettsklubb. Han konkurrerer i mellom- og langdistanseløp, samt terrengløp og gateløp. Han vant 5000 meter under Junior-NM i friidrett 2019, og har laggull for junior fra Nordisk mesterskap i terrengløp 2018.

Idrettskarriere
---------------

### Sesongen 2017

Vedvik deltok i UM innendørs 2017, og kom der på sjetteplass på 1500 meter i G17-klassen. Utendørs deltok han i Junior-NM i friidrett 2017, der han kom på åttendeplass på 5000 meter, og han deltok i Ungdomsmesterskapet i friidrett 2017, der han kom på femteplass på 3000 meter i G17-klassen. Han vant G17-klassen under NM i terrengløp 2017, lang løype.

### Sesongen 2018

Han deltok i Sentrumsløpet i Oslo i april, og kom på tredjeplass på 10 km i klasse 18–19 år. Under Junior-NM i friidrett 2018 kom han på sjuendeplass på 5000 meter i U20-klassen. Han kom på fjerdeplass i juniorklassen under NM i terrengløp 2018, lang løype, og ble tatt ut til å delta i Nordisk mesterskap i terrengløp 2018 på Island, der han kom på sjuendeplass i U20-klassen, og fikk gull i lagkonkurransen. Han deltok også i EM i terrengløp 2018 i desember, der han kom på 59.-plass i U20-klassen, og Norge vant der lagkonkurransen.

### Sesongen 2019

Han deltok i NM i friidrett 2019, og kom der på tiendeeplass på 5000 meter. Han deltok i Nordisk juniormesterskap i friidrett 2019 (U20), og fikk der bronse på 5000 meter. Under Junior-NM i friidrett 2019 vant han på 5000 meter i U20-klassen.

Han vant 10 km i U20-klassen under Oslo Maraton, og vant Norgesløpet, der han satte norsk aldersrekord på 5 km med 14:26. Under NM i terrengløp 2019, lang løype, kom han på tredjeplass i juniorklassen. Han kom på 16.-plass i Hytteplanmila 2019, med tiden 29:48, og deltok i Nordisk mesterskap i terrengløp 2019, der han fikk bronse i juniorklassen, bak Håkon Stavik fra Norge og Joel Ibler Lillesø fra Danmark. Norge vant der lagkonkurransen i juniorklassen. Det internasjonale friidrettsforbundet (IAAF) rangerte Vedvik som nummer 2 i Europa, bak Jakob Ingebrigtsen, og nummer 13 i verden, på 10 km gateløp i U20-klassen.

Under EM i terrengløp 2019 kom han på 47.-plass individuelt, i U20-klassen, og Norge fikk der sølv i lagkonkurransen bak Storbritannia.

### Sesongen 2020

Vedvik vant 1500 meter i klassen G20-22 under Ungdomsmesterskapet i friidrett innendørs 2020. Utendørs deltok han i U23-klassen under Junior-NM i friidrett 2020, og fikk der sølv på 1500 meter og bronse på 5000 meter. Han kom på 13.-plass på 5000 meter under NM i friidrett 2020, og kom på sjuendeplass under Hytteplanmila 2020.

Referanser
----------

1. ↑  Min friidrettsstatistikk - *Jonatan Andersen Vedvik - utendørs 2017*, besøkt 20. oktober 2020.
2. ↑  Min friidrettsstatistikk - *Jonatan Andersen Vedvik - utendørs 2018*, besøkt 20. oktober 2020.
3. ↑  European Athletics - *SPAR European Cross Country Championships - Tilburg 2018*, besøkt 20. oktober 2020.
4. ↑  Min friidrettsstatistikk - *Jonatan Andersen Vedvik - utendørs 2019*, besøkt 20. oktober 2020.
5. ↑  Jonatanvedvik.com - *Innlegg side 2* Arkivert 20. oktober 2020 hos Wayback Machine. besøkt 20. oktober 2020.
6. ↑  Resultservice.fi - *Nordic Cross Country Championships 10.11.2019 Vierumäki Team results*, besøkt 20. oktober 2020.
7. ↑  Jonatanvedvik.com - *Rangert som nr 2 i Europa*[*død lenke*], besøkt 20. oktober 2020.
8. ↑  European Athletics - *SPAR European Cross Country Championships 2019*, besøkt 20. oktober 2020.
9. ↑  Ultimate Sport Service - *Hytteplanmila 2020*, besøkt 19. oktober 2020.

Eksterne lenker
---------------

* (no) Hjemmeside Arkivert 20. oktober 2020 hos Wayback Machine.
* (en) Jonatan Andersen Vedvik – World Athletics Rediger på Wikidata